turjo4nis/wikipedia-bn-dump-20250701 huggingface dataset:
আঞ্জুমান শাহিন

আঞ্জুমান শাহিন (), হলেন একজন পাকিস্তানি চলচ্চিত্র অভিনেত্রী। তিনি ১৯৮০ এবং ১৯৯০ এর দশকের গোড়ার দিকের পাকিস্তানের অন্যতম সফল পাঞ্জাবি চলচ্চিত্র নায়িকাদের একজন। তিনি বাহাওয়ালপুরে জন্মগ্রহণ করেছিলেন। আঞ্জুমানের বাবা-মা পূর্ব আহমাদপুরের বাসিন্দা ছিলেন ও পরবর্তীতে মুলতানে বসতি স্থাপন করেছিলেন এবং অঞ্জুমান সেখানেই বড় হয়েছিল। পরে তিনি লাহোরে চলে যান।

কর্মজীবন 
তার কর্মজীবন প্রায় ২০ বছর বিস্তৃত ছিল এবং তিনি ৩০০ টিরও বেশি ছবিতে অভিনয় করেছিলেন। তার অভিনীত প্রথম উর্দু চলচ্চিত্র ছিল সুরথ (১৯৭৩), এতে তিনি ওয়াসিম আব্বাস, আফশান এবং তাজ নিয়াজির সাথে অভিনয় করেছিলেন। তার সর্বশেষ উপস্থিতি ছিল পিঙ্গান (২০০০)। সুরথ চলচ্চিত্রটি ব্যবসায়িকভাবে ব্যর্থ হয়েছিল। তার অভিনীত প্রথম দর্শকপ্রিয় চলচ্চিত্র ছিল ওয়াদে কি জাঞ্জির (১৯৭৯)।

বিবাহ 
অঞ্জুমান আয়কর কমিশনার মবিন মালিককে বিয়ে করেছেন এবং তাদের  দুইটি ছেলে ও একটি মেয়ে রয়েছে। জিশান, আদনান এবং ইমান চলচ্চিত্র ত্যাগ করে তার পরিবারের সাথে বর্তমানে যুক্তরাজ্যে বসবাস করছেন। ২০১৩ সালে লাহোরে আত্মীয়দের সাথে দেখা করতে যাওয়ার সময় আঞ্জুমানের স্বামী মবিন মালিক কে ঈদের দিন হত্যা করা হয়েছিল।

আঞ্জুমান ২০১৯ সালের ১৭ জুন ওয়াসিম লাকি আলির সাথে দ্বিতীয় বিয়ে করেছেন। বিয়ের অনুষ্ঠানে কেবল ঘনিষ্ঠ পরিবার এবং বন্ধুরা উপস্থিত ছিলেন।

তথ্যসূত্র

বহিঃসংযোগ 

 পাকিস্তান মুভি ডেটাবেস ওয়েবসাইটে অভিনেত্রী আঞ্জুমানের চিত্রগ্রহণ
   
 কমপ্লেক্স ইনডেক্স টু ওয়ার্ল্ড ফিল্মের (সিআইটিডাব্লুএফ) ওয়েবসাইটে ফিল্মোগ্রাফি 

১৯৬৫-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
উর্দু চলচ্চিত্র অভিনেত্রী
পশতু চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
২১শ শতাব্দীর পাকিস্তানি অভিনেত্রী
লাক্স স্টাইল পুরস্কার বিজয়ী
সিন্ধি চলচ্চিত্র অভিনেত্রী
১৯৫৫-এ জন্ম
২০শ শতাব্দীর পাকিস্তানি অভিনেত্রী
পাঞ্জাবি ভাষার সঙ্গীতশিল্পী
প্রাইড অব পারফরম্যান্স প্রাপক
২০শ শতাব্দীর পাকিস্তানি গায়িকা
নিগার পুরস্কার বিজয়ী
লাহোরের সঙ্গীতশিল্পী
২১শ শতাব্দীর পাকিস্তানি গায়িকা
উর্দু ভাষার সঙ্গীতশিল্পী
ফিজা আলি

ফিজা আলি হলেন একজন পাকিস্তানি মডেল, উপস্থাপিকা, অভিনেত্রী এবং নৃত্যশিল্পী। তিনি ১৯৯৯ সালে তার মডেলিং জীবন শুরু করেছিলেন। ২০০৩ সালে, তিনি ধারাবাহিক নাটক মেহেন্দি দিয়ে তার অভিনয় জীবন শুরু করেছিলেন। তিনি যেসকল উল্লেখযোগ্য প্রোগ্রামে উপস্থিত হয়েছেন তার মধ্যে রয়েছে লাভ লাইফ অউর লাহোর, চুনরি, ওহ সুবাহ কাব আয়েগি এবং মৌম। ২০১২ সালে, তিনি এ-প্লাসে সুব কি ফিজা শিরোনামে একটি প্রভাতি অনুষ্ঠানের আয়োজন শুরু করেছিলেন। ২০১৩ সালে সাহির লোধি তার স্থলাভিষিক্ত হন।

অভিনীত

চলচ্চিত্র 
 কাফ কঙ্গনা (২০১৯)

টেলিভিশন

সঞ্চালনা 

 ইদি সব কে লিয়ে (২০১৬ – বর্তমান)

তথ্যসূত্র

বহিঃসংযোগ 
 

১৯৭৬-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি নারী মডেল
মুহাজির ব্যক্তি
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
সোমি আলি

সোমি আলি ( ; জন্ম ২৫ মার্চ ১৯৭৬) হলেন পাকিস্তানি বংশোদ্ভূত একজন আমেরিকান অভিনেত্রী, লেখিকা, চলচ্চিত্র নির্মাতা, মডেল এবং কর্মী যিনি বলিউডের ছবিতে কাজ করেছেন।  তিনি নো মোর টিয়ার্স নামে একটি অলাভজনক সংস্থা পরিচালনা করেন।

জীবনের প্রথমার্ধ 
সোমি আলি পাকিস্তানের করাচিতে জন্মগ্রহণ করেছিলেন। তার মা তেহমিনা একজন ইরাকি এবং বাবা মদন হলেন পাকিস্তানি। ১২ বছর বয়স পর্যন্ত করাচির কনভেন্ট অফ জেসাস অ্যান্ড মেরিতে অধ্যয়ন করার পর তিনি, তার মা ও ভাই ফ্লোরিডায় চলে যান। বলিউড অভিনেতা সালমান খানের প্রতি আনুরাগী ও অনুপ্রাণিত হয়ে আলি তার মাকে ১৬ বছর বয়সে ভারতের বোম্বেতে যাওয়ার অনুমতি দিতে রাজি করান। বোম্বেতে গিয়ে তিনি মডেলিং প্রকল্পের সাথে জড়িত হয়েছিলেন এবং হিন্দি চলচ্চিত্রেও অভিনয় করেছিলেন। তিনি ১৯৯১ থেকে ১৯৯৮ সালের মধ্যে দশটি হিন্দি চলচ্চিত্রে অভিনয় করেছিলেন। মুম্বইয়ে থাকাকালীন তিনি আট বছর যাবত বলিউডের শীর্ষস্থানীয় অভিনেতা সালমান খানের সাথে সম্পর্কে ছিলেন। ১৯৯৯ সালের ডিসেম্বরে তার পড়াশোনা চালিয়ে যাওয়ার জন্য তিনি ফ্লোরিডায় ফিরে গিয়েছিলেন।

উল্লেখযোগ্য অভিনয়কর্ম 

 বুলন্দ (১৯৯২- অমুক্তিপ্রাপ্ত)
 অন্ত (১৯৯৪) প্রিয়া চরিত্রে
 কৃষ্ণ অবতার (১৯৯৩)
 ইয়ার গাদ্দার (১৯৯৪) জয়ের বান্ধবী চরিত্রে
 তিসরা কৌন? (১৯৯৪) প্রিয়াঙ্কা/মঞ্জুলাহ চরিত্রে
 আও পেবার করেন (১৯৯৪) সোনু এস রাই চরিত্রে
 আন্দোলন (১৯৯৫) অনিতা চরিত্রে
 মাফিয়া (১৯৯৬) কিরণ পাওয়ার চরিত্রে
 চুপ (১৯৯৭) আশা চরিত্রে

তথ্যসূত্র 

১৯৭৬-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি নারী মডেল
করাচির অভিনেত্রী
পাকিস্তানি সাংবাদিক
মার্কিন যুক্তরাষ্ট্রে পাকিস্তানি অভিবাসী
মার্কিন চলচ্চিত্র অভিনেত্রী
মার্কিন সাংবাদিক
হিন্দি চলচ্চিত্র অভিনেত্রী
২০শ শতাব্দীর পাকিস্তানি অভিনেত্রী
২০শ শতাব্দীর মার্কিন অভিনেত্রী
উমা আনন্দ

উমা আনন্দ (১৯২৩- ১৩ নভেম্বর ২০০৯) ছিলেন একজন ভারতীয় সাংবাদিক, অভিনেত্রী এবং ১৯০০ এর দশকের মাঝামাঝি সময়ের একজন সম্প্রচারক। তিনি ১৯৩৩ সালে পাকিস্তানের লাহোরে একটি বিশিষ্ট বাঙালি খ্রিস্টান পরিবারে জন্মগ্রহণ করেছিলেন। তাঁর বোনেদের একজন ইন্দু মিঠা, পাকিস্তান ভিত্তিক ভরতনাট্যমের প্রাজ্ঞ শিল্পী।

তিনি ছিলেন বিশিষ্ট বলিউড চলচ্চিত্র পরিচালক চেতন আনন্দের (১৯৪৩ সালে বিবাহিত) স্ত্রী  এবং কেতন আনন্দ ও বিবেক আনন্দের মা। তিনি নীচ নগরে (১৯৪৬) অভিনেত্রী হিসাবে কাজ করেছিলেন। তিনি নিজের স্বামী চেতন আনন্দ এবং দেবর বিজয় আনন্দের ট্যাক্সি ড্রাইভা চলচ্চিত্রের গল্প লিখেছিলেন, এতে তাঁর মায়ের চাচাত ভাই কল্পনা কার্তিক  এবং তার দেবর দেব আনন্দ অভিনয় করেছিলেন। স্বামীর কাছ থেকে বিচ্ছিন্ন হওয়ার পর তিনি ইব্রাহিম আলকাজির সঙ্গী হয়েছিলেন।

তিনি ২০০৯ সালের ১৩ নভেম্বরে মৃত্যুবরণ করেছেন।

অভিনীত চলচ্চিত্র 

 নীচ নগর (১৯৪৬)
 ট্যাক্সি ড্রাইভার (১৯৫৪)

তথ্যসূত্র 

১৯২৩-এ জন্ম
২০০৯-এ মৃত্যু
ভারতীয় চলচ্চিত্র অভিনেত্রী
পাকিস্তানি চলচ্চিত্র অভিনেত্রী
হিন্দি চলচ্চিত্র অভিনেত্রী
লাহোরের অভিনেত্রী
২০শ শতাব্দীর ভারতীয় অভিনেত্রী
ইয়াসমিন ইসমাইল

ইয়াসমিন ইসমাইল (২৮ মার্চ ১৯৫০, রাওয়ালপিন্ডি - ১৮ জানুয়ারি ২০০২, করাচি) ছিলেন একজন বিশিষ্ট পাকিস্তানি টেলিভিশন অভিনেত্রী এবং থিয়েটার পরিচালিকা।

জীবনীক্রম 
ইয়াসমিন ইসমাইল ১৯৫০ সালের ২৮ শে মার্চ রাওয়ালপিন্ডিতে জন্মগ্রহণ করেছিলেন। তার বাবা একজন সেনা কর্নেল হওয়ায় প্রায়শই এক জায়গা থেকে অন্য জায়গায় বদলি হতেন, যার ফলে তাকেও একাধিক স্কুলে এবং কনভেন্টে পড়াশোনা করতে হয়েছিল। তিনি হোম ইকোনমিক্স কলেজ থেকে স্নাতক ডিগ্রি অর্জন করেছিলেন।

১৯৭১ সালে তার বাবার মৃত্যুর পরপরই তিনি করাচিতে চলে গিয়েছিলেন। তিনি ১৯৭৪ সালে বিয়ে করেছিলেন। ১৯৬০ এর দশকের শেষের দিকে পিটিভির সাথে তার সম্পর্ক শুরু হয়েছিল। ১৯৮০ সালে গ্রিপস থিয়েটারের করাচি শাখার প্রধান হওয়ার সাথে সাথে থিয়েটার তাকে প্রলুব্ধ করেছিল। তিনি প্রায় ২৪টি নাটক পরিচালনা করেছিলেন। তিনি ১৯৮০ সালে করাচির গ্রিপস থিয়েটারের পরিচালিকা নিযুক্ত হয়েছিলেন।

টেলিভিশন 

 ১৯৮৫- তানহাইয়ান (পিটিভি)

তথ্যসূত্র 

১৯৫০-এ জন্ম
২০০২-এ মৃত্যু
পাকিস্তানি টেলিভিশন অভিনেত্রী
করাচির অভিনেত্রী
রাওয়ালপিন্ডির ব্যক্তি
পাকিস্তানি চলচ্চিত্র অভিনেত্রী
২০শ শতাব্দীর পাকিস্তানি অভিনেত্রী
২১শ শতাব্দীর পাকিস্তানি অভিনেত্রী
সাদিয়া ইমাম

সাদিয়া ইমাম হলেন একজন পাকিস্তানি টেলিভিশন উপস্থাপিকা, অভিনেত্রী এবং মডেল। তিনি পাকিস্তানের পাঞ্জাবের রাওয়ালপিন্ডিতে জন্মগ্রহণ করেছিলেন। তিনি বেশকিছু বিজ্ঞাপন, নাটক এবং সঙ্গীত ভিডিওতে উপস্থিত হয়েছেন। তিনি অভিনেত্রী এবং কৌতুকাভিনেত্রী আলিয়া ইমামের বোন।

কর্মজীবন 
সাদিয়া ইমাম জব জব দিল মিলে, কলোনী ৫২, দোরহি, তপিশ, আনোখা বাঁধন, অঙ্গন ভর চাঁদনি, কুঞ্জ ও আসমানের মতো বেশ কয়েকটি বিখ্যাত নাটক অভিনয় করেছেন। তিনি এই মুহূর্তে পাকিস্তানি মিডিয়ার অন্যতম জনপ্রিয় তারকা এবং বিখ্যাত ফ্যাশন হাউসগুলোর মডেল হিসাবেও অভিনয় করছেন। তিনি র‍্যাম্পের অন্যতম ড্যাশিং মডেল হিসাবে চিহ্নিত এবং এআরওয়াই ডিজিটালের জনপ্রিয় ধরাবাহিক একটি নাটক অতিথি চরিত্রে অভিনয় করেছেন।

উল্লেখযোগ্য অভিনয়কর্ম

টেলিভিশন উপস্থাপন 

 সমা টিভিতে সমা কে মেহমান  (২০১৫– বর্তমান)

চলচ্চিত্র 
 জে ইমান সমজা বে ইমন নুমাজা

পুরস্কার এবং মনোনয়ন 

 মনোনয়ন:  ২০০৭ সালে এআরওয়াইতে আয়োজিত অনুষ্ঠানে দোহরি চলচ্চিত্রে অভিনয়ের জন্য কেন্দ্রীয় চরিত্রে অভিনয় বিভাগে লাক্স স্টাইল পুরস্কার

তথ্যসূত্র 

১৯৭৯-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি নারী মডেল
২১শ শতাব্দীর পাকিস্তানি অভিনেত্রী
পাঞ্জাবি ব্যক্তি
২০শ শতাব্দীর পাকিস্তানি অভিনেত্রী
শামিম হিলালি

শামিম হিলালি ( জন্ম ১৯৪৭) হলেন একজন পাকিস্তানি অভিনেত্রী যিনি চলচ্চিত্র এবং টেলিভিশন উভয় ক্ষেত্রে অভিনয় করেছেন। তিনি পিটিভির বিভিন্ন নাটকে অভিনয় করার জন্য সর্বাধিক বিখ্যাত। নব্বইয়ের দশকেমাইঘ মালহারে অভিনয়ের জন্য তিনি সুখ্যাতি পেয়েছিলেন। তিনি পাকিস্তানের একমাত্র ইংরেজি চলচ্চিত্র বেয়ন্ড দ্য লাস্ট মাউন্টেন (১৯৭৬)-তেও অভিনয় করেছেন।

পটভূমি 
শামিম হিলালি লাহোরের কনভেন্ট অফ জেসাস অ্যান্ড মেরি এবং কিন্নর্ড কলেজ ফর উইমেন থেকে আনুষ্ঠানিক শিক্ষা সম্পন্ন করেছিলেন। তিনি প্রাক্তন রাষ্ট্রদূত থেকে রাজনৈতিক ভাষ্যকার বনে যাওয়া জাফর হিলালিকে বিয়ে করেছেন। এই দম্পতির দুটি সন্তান রয়েছে এবং বর্তমানে তারা করাচিতে বাস করছেন।

টেলিভিশন 
শামিম হিলালির কর্মজীবন শুরু হয়েছিল আলিফ নুন নাটক থেকে।

হাম টিভি 

 শনাখ্ত
 দিল ই মুজতার
 সায়কা
 মাত
 মানে না ইয়ে দিল
 ইশ্ক গুমশুদা
 মলাল
 কিতনি গিরহ্যায় বাকি হ্যায়
 আয়ে জিন্দেই
 দিল-ই-জানম
 ফির ওহি মোহব্বত

জিও টিভি 

 এক নজর মেরি তরফ
 মেরি বেহান মায়া
 মেরি আধুরি মোহব্বত
 দিল হাই ছোটো সা
 জল পরী
 উরান
 তুম সে হি তাল্লুক হ্যায়
 দিল কিয়া কারে

চলচ্চিত্র 

 বেয়ন্ড দ্য লাস্ট মাউন্টেন (১৯৭৬)
 দোবার ফির সে (২০১৬)
 চলে থে সাথ (২০১৭)
 মোটরসাইকেল গার্ল (২০১৮)
 পিঙ্কি মেমসাব (২০১৮)

তথ্যসূত্র

বহিঃসংযোগ 
 

১৯৪৭-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
লাহোরের ব্যক্তি
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
মুম্বইয়ের অভিনেত্রী
সাবা হামিদ

সাবা হামিদ (  ) হলেন একজন পাকিস্তানি টেলিভিশন অভিনেত্রী।

প্রাথমিক জীবন 
সাবা হামিদ পাকিস্তানের লাহোরের লেখক ও কলামিস্ট হাইদ আখতারের কন্যা। তিনি লাহোর কলেজ ফর উইমেন ইউনিভার্সিটিতে পড়াশোনা করেছেন। তার আরও তিনটি বোন এবং একটি ভাই রয়েছে।

কর্মজীবন 
সাবা হামিদ ১৯৭৮ সালে টেলিভিশনে অভিনেত্রী হিসেবে তার তিন দশকের দীর্ঘ কর্মজীবন শুরু করেছিলেন এবং ১৯৮০-এর দশকের মাঝামাঝি থেকে ১৯৯০-এর দশকের মাঝামাঝি পর্যন্ত থিয়েটারেও কাজ করেছেন।

ব্যক্তিগত জীবন 
সাবা হামিদ সৈয়দ পারভেজ শফির সাথে বিবাহ বন্ধনে আবদ্ধ হয়েছিলেন। অভিনেত্রী ও গায়িকা মীশা শফী হল তার কন্যা। ফারিস শফি নামে তার একটি ছেলেও রয়েছে। পারভেজ শফির সাথে বিবাহবিচ্ছেদের পরে তিনি অভিনেতা ওয়াসিম আব্বাসকে বিয়ে করেছেন।

তথ্যসূত্র

বহিঃসংযোগ 
 
 

১৯৫৭-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি কৌতুকাভিনয়শিল্পী
লাহোরের অভিনেত্রী
প্রাইড অব পারফরম্যান্স প্রাপক
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
পাঞ্জাবি ব্যক্তি
নারী টেলিভিশন প্রযোজক
লাহোরের ব্যক্তি
নিগার পুরস্কার বিজয়ী
গওহর আফরোজ

গওহর আফরোজ হলেন একজন প্রাক্তন পাকিস্তানি চলচ্চিত্র অভিনেত্রী। তিনি পাকিস্তানি অভিনেত্রী আঞ্জুমান শাহিনের ছোট বোন। অভিনয়সূত্রে তিনি গোরি নামেই সর্বাধিক পরিচিত।

প্রাথমিক জীবন 
গৌহর আফরোজ ১৯৬৫ সালের ১৪ সেপ্টেম্বর পাকিস্তানের মুলতানে জন্মগ্রহণ করেছিলেন।

কর্মজীবন 
গোরি উর্দু ভাষার চলচ্চিত্র জারা সি বাত (১৯৮২) দিয়ে অভিনয়জগতে তার কর্মজীবন শুরু করেছিলেন। তিনি প্রায় ৫৫ টি চলচ্চিত্রে অভিনয় করেছিলেন। তার সর্বশেষ চলচ্চিত্র চোরান দা শাহেনশাহ (১৯৯৬)। তিনি তার বোন আঞ্জুমানের মতো চলচ্চিত্র শিল্পে সফল হতে পারেননি এবং ১৯৯৬ সালে চলচ্চিত্রশিল্প ছেড়ে দিয়েছেন।

অভিনীত চলচ্চিত্র 
গোরি প্রায় ৫৫টি চলচ্চিত্রে অভিনয় করেছিলেন। তার মধ্যে উল্লেখযোগ্য কয়েকটি হল:

তথ্যসূত্র 

১৯৬৫-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
উর্দু চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
মুলতানের ব্যক্তি
২০শ শতাব্দীর পাকিস্তানি অভিনেত্রী
লাহোরের অভিনেত্রী
পশতু চলচ্চিত্র অভিনেত্রী
২১শ শতাব্দীর পাকিস্তানি অভিনেত্রী
সাবা ফয়সাল

সাবা ফয়সাল (  ) হলেন একজন পাকিস্তানি প্রবীণ অভিনেত্রী এবং প্রাক্তন সংবাদ উপস্থাপিকা।  এক দশকেরও বেশি সময় ধরে কর্মজীবনে তিনি বেশ কয়েকটি প্রশংসিত টেলিভিশন ধারাবাহিক, থিয়েটার, নাটক এবং চলচ্চিত্রে অভিনয় করেছেন, যার বেশিরভাগই প্রধানত উর্দু ভাষায়।

কর্মজীবন 
সাবা ফয়সাল প্রথমে সংবাদপ্রচারক হিসেবে তার কর্মজীবন শুরু করেছিলেন এবং পরে পাকিস্তানি নাটকে কাজ শুরু করেছেন।

ব্যক্তিগত জীবন 
সাবা ফয়সাল করাচিতে জন্মগ্রহণ করেছিলেন। তিনি ফয়সাল সাইদকে বিয়ে করেছেন। এই দম্পতির তিনটি সন্তান রয়েছে।

চলচ্চিত্রাভিনয়

পুরস্কার ও মনোনয়ন 
 ১১তম লাক্স স্টাইল পুরস্কারে পাল ভার ম্যায়-তে অভিনয়ের জন্য সেরা অভিনেত্রী মনোনীত।

তথ্যসূত্র 

১৯৫৮-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
পাকিস্তানি চলচ্চিত্র অভিনেত্রী
২১শ শতাব্দীর পাকিস্তানি অভিনেত্রী
পাঞ্জাবি ব্যক্তি
২০শ শতাব্দীর পাকিস্তানি অভিনেত্রী
শাগুফতা এজাজ

শাগুফতা এজাজ (জন্ম ১৯ মে ১৯ ১৯৭১) হলেন একজন পাকিস্তানি অভিনেত্রী যিনি উর্দু টেলিভিশন এবং চলচ্চিত্রশিল্পে কাজ করছেন। তিনি পাকিস্তানের পাঞ্জাবের জেলা গুজরাতের একটি ছোট্ট শহর কুনজাহে জন্মগ্রহণ করেছিলেন। ১৯৯০ এর দশকে তিনি পিটিভি হোমের একটি ধারাবাহিকে অভিনয় করেছিলেন। তিনি পাকিস্তানের সেরা অভিনেত্রীদের একজন বিবেচিত হন। তিনি কয়েকটি পাঞ্জাবি চলচ্চিত্রেও অভিনয় করেছেন।

কর্মজীবন 
শাগুফতা এজাজ ১৯৮০-এর দশকের শেষের দিকে শোবিজ শিল্পে তার কর্মজীবন শুরু করছিলেন এবং ১৯৮৯ সালে জাংলুসে আত্মপ্রকাশ করেছিলেন। তিনি দীর্ঘদিন ধরে পিটিভির সাথে কাজ করছেন। বর্তমানে তাকে বিভিন্ন টিভি চ্যানেলের বিভিন্ন ধারাবাহিক নাটকেদেখা যাচ্ছে। মেরে কাতিল মেরে দিলদার ছবিতে অভিনয়ের জন্য হাম অ্যাওয়ার্ডসে তিনি 'সেরা পার্শ্ব অভিনেত্রী' পুরস্কার জিতেছিলেন।

তথ্যসূত্র 

১৯৭১-এ জন্ম
জীবিত ব্যক্তি
পাকিস্তানি টেলিভিশন অভিনেত্রী
করাচির অভিনেত্রী
২১শ শতাব্দীর পাকিস্তানি অভিনেত্রী
পাঞ্জাবি ব্যক্তি
২০শ শতাব্দীর পাকিস্তানি অভিনেত্রী
নাজিবা ফয়েজ

নাজিবা ফয়েজ ( পশতু : نجیبه فېض), হলেন একজন আফগান টেলিভিশন উপস্থাপিকা, টেলিভিশন এবং চলচ্চিত্র অভিনেত্রী। তিনি পাকিস্তানের বেশিরভাগ চলচ্চিত্র এবং টেলিভিশনে বিভিন্ন উল্লেখযোগ্য চরিত্রে অভিনয় করার জন্য সমধিক পরিচিত। তিনি পুরস্কার বিজয়ী ধারাবাহিক সাং-ই-মার মারে গুলালাই চরিত্রে, মোহাব্বত খাওয়াব সাফারে রুখশান্দা চরিত্রে এবং সংসারে নীলম চরিত্রে অভিনয় করেছেন।

উল্লেখযোগ্য অভিনয়কর্ম

চলচ্চিত্র 
 সাওয়ান (২০১৭)

টেলিভিশন 
 ইন দ্য নেম অব গড (২০০৬)
 সন্নত (২০০৬)
 খুদা কে লিয়ে (২০০৭)
 সাং-ই-মার মার (২০১৬-১৭)
 সংসার (২০১৭)
 মোহাব্বত খাওয়াব সাফার (২০১৭)
 আপ কে সাওয়ান বার্সে (২০১৭)

তথ্যসূত্র 

১৯৬৩-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
পশতু নারী
দীবা

দীবা (    ) হচ্ছেন একজন পাকিস্তানি চলচ্চিত্র অভিনেত্রী। তিনি ১৯৬০ এবং ১৯৭০ এর দশকে অন্যতম শীর্ষস্থানীয় চলচ্চিত্র অভিনেত্রী ছিলেন। তিনি উর্দু ও পাঞ্জাবি চলচ্চিত্রে রোমান্টিক এবং করুণ ভূমিকায় অভিনয়ের জন্য সুপরিচিত।  তাঁর প্রকৃত নাম রাহিলা।

ব্যক্তি ও কর্মজীবন 
রাহিলা ১৯৪৭ সালের ১ আগস্ট ব্রিটিশ ভারতের বিহারের রাঁচিতে জন্মগ্রহণ করেছিলেন। ১৯৫০-এর দশকে তিনি নিজের বিবাহিত বোনের সাথে করাচি ক্যান্টনমেন্ট রেল স্টেশনের কাছে একটি বস্তি এলাকায় বসবাস করেছিলেন। তিনি ফয়সলা (১৯৫৯) চলচ্চিত্রে শিশু অভিনেত্রী হিসেবে নিজের কর্মজীবন শুরু করেছিলেন এবং তিনি তখনও ছোট মেয়ে হওয়ায় তাঁকে "চুটাঙ্কি" ডাকনাম দেওয়া হয়েছিল। তিনি ১৯৮০ এবং ১৯৯০ এর দশকের বেশিরভাগ সময় জুড়ে বেশ কয়েকটি ছবিতে মা কিংবা সহযোগী চরিত্রে অভিনয় করেছেন। 

২০০০ এর দশকের গোড়ার দিকে তিনি বেশ কয়েকটি টেলিভিশন নাটকে অভিনয় করেছিলেন।

পুরস্কার এবং স্বীকৃতি 

 ১৯৭০ সালে নিগার পুরস্কার (দিবার জন্য বিশেষ পুরস্কার) সাজনা ডোর দিয়ার জন্য (১৯৭০ এর চলচ্চিত্র)

তথ্যসূত্র 

১৯৪৭-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
পশতু চলচ্চিত্র অভিনেত্রী
উর্দু চলচ্চিত্র অভিনেত্রী
নিগার পুরস্কার বিজয়ী
২১শ শতাব্দীর পাকিস্তানি অভিনেত্রী
সিন্ধি চলচ্চিত্র অভিনেত্রী
রাঁচির ব্যক্তি
২০শ শতাব্দীর পাকিস্তানি অভিনেত্রী
বাংলা চলচ্চিত্র অভিনেত্রী
পাকিস্তানি টেলিভিশন অভিনেত্রী
মুহাজির ব্যক্তি
প্রাইড অব পারফরম্যান্স প্রাপক
ঝাড়খণ্ডের অভিনেত্রী
খুরশিদ বানু

খুরশিদ বানু ( পাঞ্জাবি,  ; ১৪ এপ্রিল ১৯১৪- ১৮ এপ্রিল ২০০১) ছিলেন একজন গায়িকা এবং অভিনেত্রী এবং ভারতীয় চলচ্চিত্রের পথিকৃৎ। ১৯৪৮ সালে পাকিস্তানে পাড়ি জমানোর আগে ১৯৩০ এবং ১৯৪০-এর দশকে তিনি চলচ্চিত্রজগতে পুরোদমে কাজ করেছিলেন। লায়লা মজনু (১৯৩১) চলচ্চিত্র দিয়ে আত্মপ্রকাশ করে তিনি ভারতের ত্রিশেরও বেশি ছবিতে অভিনয় করেছিলেন। তিনি অভিনেতা-গায়ক কুন্দন লাল সায়গলের সাথে তাঁর তানসেন (১৯৪৩) চলচ্চিত্রের জন্য সর্বাধিক পরিচিত, এতে তাঁর অনেক স্মরণীয় গান ছিল। তার প্রকৃত নাম ইরশাদ বেগম।

প্রারম্ভিক জীবন 
খুরশিদ বানু লাহোরের নিকটবর্তী  কসুর জেলার একটি গ্রামে  জন্মগ্রহণ করেছিলেন। ছোটবেলায় তিনি আল্লামা ইকবালের বাড়ির পাশের ভাট্টি গেট এলাকায় বসবাস করতেন।

মৃত্যু 
খুরশিদ বানু তার ৮৭ তম জন্মদিনের চার দিন পরে ২০০১ সালের ১৮ এপ্রিলে পাকিস্তানের করাচিতে মৃত্যুবরণ করেছিলেন।

তথ্যসূত্র 

১৯১৪-এ জন্ম
২০০১-এ মৃত্যু
পাকিস্তানি চলচ্চিত্রের সঙ্গীতশিল্পী
হিন্দি চলচ্চিত্র অভিনেত্রী
বলিউডের নেপথ্য সঙ্গীতশিল্পী
পাকিস্তানি গায়িকা
পাঞ্জাবি ব্যক্তি
কাসুর জেলার ব্যক্তি
পাকিস্তানি সুন্নি মুসলিম
২০শ শতাব্দীর ভারতীয় সঙ্গীতশিল্পী
২০শ শতাব্দীর ভারতীয় গায়িকা
২০শ শতাব্দীর ভারতীয় অভিনেত্রী
ভারতীয় নির্বাক চলচ্চিত্র অভিনেত্রী
পাকিস্তানি চলচ্চিত্র অভিনেত্রী
পাকিস্তানি গজল শিল্পী
পাঞ্জাবি ভাষার সঙ্গীতশিল্পী
ভারতীয় চলচ্চিত্র অভিনেত্রী
উর্দু ভাষার সঙ্গীতশিল্পী
উর্দু নেপথ্য সঙ্গীতশিল্পী
২০শ শতাব্দীর পাকিস্তানি অভিনেত্রী
উর্দু চলচ্চিত্র অভিনেত্রী
ভারতীয় মহিলা গজল গায়ক
হিন্দি ভাষার সঙ্গীতশিল্পী
পাঞ্জাবি নারী
করাচির অভিনেত্রী
পাঞ্জাবি চলচ্চিত্র অভিনেত্রী
মাহনুর বালুচ

মাহনুর বালুচ (জন্ম: ১৫ ফেব্রুয়ারি ১৯৭০) হলেন আমেরিকায় জন্মগ্রহণকারী একজন কানাডীয় পাকিস্তানি অভিনেত্রী, চলচ্চিত্র পরিচালক এবং প্রাক্তন মডেল। ১৯৯৩ সালে পিটিভিতে প্রচারিত ধারাবাহিক নাটকমারভির মাধ্যমে তার টেলিভিশনজগতে অভিষেক ঘটে। তিনি তার ফিটনেস এবং পর্দায় তরুণী চেহারার জন্য প্রায়শই সমালোচকদের দ্বারা প্রশংসিত হন।

কর্মজীবন 
মাহনুর বালুচ সুপরিচিত ব্র্যান্ডের জন্য টিভি বিজ্ঞাপনে উপস্থিত হয়েছিলেন। ১৯৯৩ সালে তিনি সুলতানা সিদ্দিকী পরিচালিত টিভি ধারাবাহিক (পিটিভি ড্রামা) মারভিতে অভিনয়জীবন শুরু করেছিলেন। তার পরবর্তী ধারাবাহিক ছিল দুসরা আসমান। এই সিরিয়ালে তিনি আবিদ আলির মেয়ের চরিত্রে অভিনয় করেছিলেন।

২০০০ সালে, মাহনুর বালুচ নিজস্ব ধারাবাহিক নাটক পরিচালনা ও প্রযোজনা শুরু করেছিলেন। পরিচালক হিসাবে তাঁর প্রথম ধারাবাহিক ছিল লামহে । পরবর্তীতে তিনি আরও একটি টেলিভিশন ধারাবাহিক পরিচালনা করেছিলেন।

ব্যক্তিগত জীবন 
মাহনুর বালুচ ১৫ বছর বয়সে হামিদ সিদ্দিকির সাথে বিবাহ বন্ধনে আবদ্ধ হয়েছিলেন। লায়লা হামিদ নামে তার একটি মেয়ে আছে, যিনি ২০১৫ সালে বিয়ে করেছেন।

তথ্যসূত্র 

১৯৭০-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
পাকিস্তানি টেলিভিশন পরিচালক
উর্দু চলচ্চিত্র অভিনেত্রী
পাকিস্তানি নারী মডেল
কানাডার নাগরিকীকৃত নাগরিক
করাচির অভিনেত্রী
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
পাকিস্তানি বংশোদ্ভূত মার্কিন মডেল
জেবা বখতিয়ার

জেবা বখতিয়ার (  ) হলেন একজন পাকিস্তানি চলচ্চিত্র ও টেলিভিশন অভিনেত্রী এবং টেলিভিশন পরিচালক। তিনি পাকিস্তান টেলিভিশন কর্পোরেশন (পিটিভি) নাটক আনারকলি (১৯৮৮) দিয়ে টেলিভিশনজগতে আত্মপ্রকাশ করেছিলেন।  তিনি ১৯৯১ সালে হেনা চলচ্চিত্র দিয়ে বলিউডে আত্মপ্রকাশ করেছিলেন

ব্যক্তিগত জীবন 
জেবা বখতিয়ার হলেন পাকিস্তানি আইনজীবী, রাজনীতিবিদ এবং স্বাধীনতা পূর্ব মুসলিম লীগ কর্মী ইয়াহিয়া বখতিয়ারের কন্যা, তিনি পাকিস্তানের অ্যাটর্নি জেনারেল হিসাবে দায়িত্ব পালন করেছিলেন এবং পাকিস্তানের বর্তমান সংবিধান গঠনেও মুখ্য ভূমিকা পালন করেছেন। তার বাবা কোয়েটার বাসিন্দা ছিলেন, এবং তার মা ইভা বখতিয়ার ছিলেন হাঙ্গেরীয় পিতামাতার ঔরসজাত একজন ইংরেজ নারী।   তার বাবা-মা যথাক্রমে ২০০৩ এবং ২০১১ সালে মৃত্যুবরণ করেছেন।

জেবা বখতিয়ার ১৯৯৩ সালে সংগীতশিল্পী আদনান সামিকে বিয়ে করেছিলেন এবং ১৯৯৭ সালে তাদের বিবাহবিচ্ছেদ হয়েছিল। তাদের আজান নামে একটি ছেলে রয়েছে; তিনিও একজন সুরকার, প্রযোজক এবং চিত্রনাট্যকার।

তথ্যসূত্র 

১৯৭১-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
করাচির অভিনেত্রী
কোয়েটার ব্যক্তি
নিগার পুরস্কার বিজয়ী
২১শ শতাব্দীর পাকিস্তানি অভিনেত্রী
উর্দু চলচ্চিত্র অভিনেত্রী
হিন্দি চলচ্চিত্র অভিনেত্রী
২০শ শতাব্দীর পাকিস্তানি অভিনেত্রী
ভারতীয় চলচ্চিত্রে ইউরোপীয় বংশোদ্ভূত অভিনেত্রী
আতিকা উড়দো

আতিকা ওদহো ( ; জন্ম ১২ ফেব্রুয়ারি ১৯৬৮) হলেন একজন পাকিস্তানি টেলিভিশন এবং চলচ্চিত্র অভিনেত্রী, টেলিভিশন উপস্থাপিকা এবং নিজস্ব প্রসাধনী ব্র্যান্ড ওদহো প্রসাধনীর প্রতিষ্ঠাতা। তিনি আনোয়ার মকসুদের টিভি ধারাবাহিকের মধ্য দিয়ে অভিনয়জগতে আত্মপ্রকাশ করেছিলেন। তিনি সিতারা অউর মেহরুনিসার জন্য বিখ্যাত, তারপরে দাস্ত, নিজাত, হরজায়ের মতো নাটকে এবং সম্প্রতি হামসফর-এ অভিনয় করেছেন। পরবর্তীতে তিনি জো ডর গেয়া ও মর গেয়া, মমি এবং মুঝে চাঁদ চাহিয়ে সহ বেশ কয়েকটি চলচ্চিত্রে অভিনয় করেছেন।

কর্মজীবন 
আতিকা ওদহো ১৯৬৮ সালে জেকোবাবাদ একটি সিন্ধি পরিবারে জন্মগ্রহণ করেছিলেন। তিনি ১৯৮৯ সালে মেক-আপ শিল্পী এবং হেয়ারস্টাইলিস্ট হিসেবে তার পেশাগত জীবন শুরু করেছিলেন। করাচিতে বিভিন্ন বিজ্ঞাপন সংস্থার মেক-আপ শিল্পী হিসেবে কাজ করার সময় টেলিভিশন ব্যক্তিত্ব আনোয়ার মকসুদ তাকে আবিষ্কার করেন। তিনি ১৯৯৩ সালে সিতারা অউর মেহরুনিসা নাটকে অভিনয় করেন। ১৯৯৫ সালে তিনি জো ডর গেয়া ও মর গেয়া চলচ্চিত্রে আত্মপ্রকাশ করেন। তার সর্বশেষ ভূমিকা টি পেয়ার কে সাদকি তে মনসুরার চরিত্রে।

তথ্যসূত্র 

১৯৫৮-এ জন্ম
জীবিত ব্যক্তি
সিন্ধি ব্যক্তি
পাকিস্তানি চলচ্চিত্র অভিনেত্রী
পাকিস্তানি টেলিভিশন অভিনেত্রী
করাচির অভিনেত্রী
নিগার পুরস্কার বিজয়ী
২১শ শতাব্দীর পাকিস্তানি অভিনেত্রী
পাকিস্তানি সমাজকর্মী
২০শ শতাব্দীর পাকিস্তানি অভিনেত্রী
সায়মা নুর

সায়মা নুর (জন্ম ৫ মে, ১৯৬৭) হলেন একজন পাকিস্তানি অভিনেত্রী যিনি পাকিস্তানি চলচ্চিত্র এবং টেলিভিশন নাটকে কাজ করেন। চুড়িয়াঁ (১৯৯৯) ছায়াছবিতে অভিনয় করার পরে তিনি খ্যাতি অর্জন করেছিলেন, যেটি সর্বকালের অন্যতম সর্বোচ্চ আয়কারী পাকিস্তান চলচ্চিত্র হিসাবে বিবেচিত হয়। তাঁর অন্যান্য উল্লেখযোগ্য চলচ্চিত্রের মধ্যে রয়েছে বুদ্ধ গুজ্জর (২০০২), মাজাজান (২০০৬) এবং ভাই লোগ (২০১১), এগুলি সবই বাণিজ্যিকভাবে সাফল্য ছিল। তিনি ১৯৯০ এবং ২০০০ এর দশকের গোড়ার দিকে দেশের শীর্ষস্থানীয় চলচ্চিত্র অভিনেত্রীদের একজন ছিলেন। অতিপ্রাকৃত বিষয়ক চলচ্চিত্র নাগ অর নাগিন (২০০৫)-তেও তিনি অভিনয় করেছিলেন। তিনি পাকিস্তানি টেলিভিশন শিল্পেও ক্যারিয়ার প্রতিষ্ঠা করেছেন।

২০০৫ সালে তিনি পরিচালক সৈয়দ নূরকে বিয়ে করেছিলেন যার সাথে তিনি বেশ কয়েকটি ছবিতে কাজ করেছেন।

প্রারম্ভিক জীবন 
সায়মা নুর ১৯৬৭ সালের ৫মে তারিখে পশ্চিম পাকিস্তানের মুলতানে জন্মগ্রহণ করেছিলেন। তিনি একটি পাঠান পরিবারে অন্তর্ভুক্ত।

তথ্যসূত্র 

১৯৬৭-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
পাঞ্জাবি ব্যক্তি
নিগার পুরস্কার বিজয়ী
২১শ শতাব্দীর পাকিস্তানি অভিনেত্রী
মুলতানের ব্যক্তি
২০শ শতাব্দীর পাকিস্তানি অভিনেত্রী
নির্মা

নির্মা হলেন একজন প্রাক্তন পাকিস্তানি ললিউড চলচ্চিত্র অভিনেত্রী এবং মডেল। তিনি প্রথমে মডেলিংয়ে ক্যারিয়ার শুরু করেছিলেন এবং তারপরে টেলিভিশন নাটক কাজ শুরু করেন। তার প্রকৃত নাম আয়েশা জাহাঙ্গীর।

জীবনের প্রথমার্ধ 
নির্মা কুয়েতে জন্মগ্রহণ করেছিলেন এবং সেখান থেকেই প্রাথমিক পড়াশোনা শেষ করেছিলেন। পিতার মৃত্যুর পরে তিনি তার পরিবারসহ লাহোরে চলে আসেন। চলচ্চিত্র নির্মাতা এজাজ দুরানী তাকে চলচ্চিত্র জগতের জন্য নির্মা নামটি দিয়েছেন।

অভিনয়কর্ম

চলচ্চিত্র

টেলিভিশন 

 লাগ (১৯৯৮)
 সরকার সাহাব (২০০৭) 
 লামহে

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাকিস্তানি চলচ্চিত্র অভিনেত্রী
পাকিস্তানি নারী মডেল
লাহোরের অভিনেত্রী
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
লাহোরের ব্যক্তি
নীলি

নীলি (   জন্ম- নীলুফার, মুলতান, পাঞ্জাব) হলেন একজন প্রাক্তন পাকিস্তানি চলচ্চিত্র অভিনেত্রী যিনি উর্দু এবং পাঞ্জাবি উভয় ভাষার চলচ্চিত্রে অভিনয় করেছিলেন।

তাঁদের পারিবারিক বন্ধু পরিচালক/প্রযোজক ইউনুস মালিক তাকে আখরি জঙ্গ নামে একটি পাঞ্জাবি ছবির একটি চরিত্রে অভিনয় করার প্রস্তাব দিয়েছিলেন।

অভিনেত্রী সঙ্গীতা তাঁকে উর্দু চলচ্চিত্র কসম মুন্নে কী-তে একটি চরিত্রে অভিনয়ের জন্য চুক্তি করিয়েছিলেন। সেই চলচ্চিত্রের পর সাজ্জাদ গুল তাঁর চোরোঁ কি বারাত এবং হাসিনা ৪২০ চলচ্চিত্রের জন্য তাঁকে চুক্তিবদ্ধ করেছিলেন। তিনি ১৯৮৮ সালে মাদাম বাভারি তে অভিনয় করেছিলেন এবং কালাই চোর চলচ্চিত্রে দ্বৈত চরিত্রে অভিনয় করেছিলেন।

পরবর্তীতে তিনি জাভেদ শেখের সাথে জুটি বেঁধেছিলেন এবং তাঁরা একসাথে শের আলী (১৯৯২), খুদা গাওয়াহ (১৯৯৩), মুশকিল (১৯৯৫), জীব (১৯৯৫), এবং চিফ সাব (১৯৯৬) চলচ্চিত্রে অভিনয় করেছিলেন।

২০০০ এর দশকের শুরুতে পাকিস্তানি চলচ্চিত্র শিল্পের পতনের পরে নীলি ধীরে ধীরে এই শিল্প ছেড়ে চলে গিয়েছিলেন।

তথ্যসূত্র

বহিঃসংযোগ 

   
 ইউটিউবে অভিনেত্রী নীলি

১৯৬৬-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
উর্দু চলচ্চিত্র অভিনেত্রী
লাহোরের অভিনেত্রী
নিগার পুরস্কার বিজয়ী
সিন্ধি ব্যক্তি
২১শ শতাব্দীর পাকিস্তানি অভিনেত্রী
২০শ শতাব্দীর পাকিস্তানি অভিনেত্রী
মুসাররাত নাজির

মুসাররাত নাজির খাজা ( ; জন্ম: ১৩ ই অক্টোবর ১৯৪০)  হলেন একজন পাকিস্তানি-কানাডীয় গায়িকা এবং চলচ্চিত্র অভিনেত্রী, যিনি অনেক উর্দু ও পাঞ্জাবি ভাষার চলচ্চিত্রে অভিনয় করেছিলেন। তিনি বহু বছর বিরতির পরে একক গান গেয়েছেন যার বেশিরভাগই হল বিবাহ এবং লোকসঙ্গীত নিয়ে।

প্রাথমিক জীবন 
তার বাবা-মা ছিলেন মধ্যবিত্ত এবং লাহোরের কাশ্মীরি বংশোদ্ভূত পাঞ্জাবি। তার বাবা খাজা নাজির আহমেদ লাহোর মিউনিসিপ্যাল কর্পোরেশনে নিবন্ধিত ঠিকাদার হিসেবে কাজ করতেন। তার জীবনের প্রথম দিকে, তার বাবা-মা চেয়েছিলেন যে তিনি একজন ডাক্তার হোন, এবং তাকে তাদের সামর্থ্যঅনুযায়ী সর্বোত্তম সম্ভাব্য শিক্ষা প্রদান করেছিলেন। মুসাররাত ম্যাট্রিকুলেশন পরীক্ষায় (দশম শ্রেণী) উত্তীর্ণ হয়ে পরবর্তীতে লাহোরের কিন্নৈর্ড কলেজ থেকে ইন্টারমিডিয়েট পরীক্ষায় (দ্বাদশ শ্রেণী) উত্তীর্ণ হয়েছিলেন।

ব্যক্তিগত জীবন 
তিনি ১৯৪০ সালের ১৩ অক্টোবর জন্মগ্রহণ করেছিলেন। তিনি চিকিৎসক আরশাদ মজিদের সাথে বিবাহ বন্ধনে আবদ্ধ হয়েছেন এবং ১৯৬৫ সাল থেকে কানাডায় বসবাস করছেন।

পুরস্কার এবং মনোনয়ন 

 ১৯৫৮ সালে জেহর-ই-ইশক চলচ্চিত্রের জন্য সেরা অভিনেত্রী বিভাগে নিগার পুরস্কার। 
 ১৯৫৯ সালে ঝুমার চলচ্চিত্রের জন্য সেরা অভিনেত্রী বিভাগে নিগার পুরস্কার
 ১৯৬২ সালে শহীদ চলচ্চিত্রের জন্য সেরা অভিনেত্রী বিভাগে নিগার পুরস্কার
 ১৯৮৯ সালে পাকিস্তানের রাষ্ট্রপতির কাছ থেকে প্রাইড অফ পারফরম্যান্স পুরস্কার

তথ্যসূত্র 

১৯৪০-এ জন্ম
জীবিত ব্যক্তি
পাকিস্তানি চলচ্চিত্র অভিনেত্রী
প্রাইড অব পারফরম্যান্স প্রাপক
লাহোরের অভিনেত্রী
কাশ্মীরি বংশোদ্ভূত পাকিস্তানি ব্যক্তি
পাঞ্জাবি ভাষার সঙ্গীতশিল্পী
নিগার পুরস্কার বিজয়ী
পাঞ্জাবি ব্যক্তি
পাকিস্তানি সঙ্গীতজ্ঞ
লাহোরের সঙ্গীতশিল্পী
২০শ শতাব্দীর পাকিস্তানি অভিনেত্রী
পাকিস্তানি লোকসঙ্গীত শিল্পী
২০শ শতাব্দীর পাকিস্তানি গায়িকা